钦定古今图书集成/明伦汇编/氏族典/第256卷 > 王澄〈子詹 徽〉
## 钦定古今图书集成/明伦汇编/氏族典/第256卷 > 王澄〈子詹 徽〉

按《晋书王戎传》：“澄字平子，生而警悟，虽未能言，见人
举动，便识其意。衍有重名于世，时人许以人伦之鉴。
尢重澄及王敦、庾敳尝为天下人士目曰：‘阿平第一，
子嵩第二，处仲第三。澄由是显名。少历显位，累迁成
都王颖从事中郎。颖败，为司空长史。以迎大驾勋，封
南乡侯，迁建威将军、雍州刺史，不之职。惠帝末，为荆’”
州刺史，持节、都督，领南蛮校尉。至镇，日夜纵酒，不亲
庶事，上下离心，内外怨叛。会元帝征为军谘祭酒，于
是赴召。时王敦为江州，镇豫章，澄过诣之，侮敦。敦怒，
令力士路戎扼杀之，时年四十四，载尸还其家。及敦
平，诏复澄官，谥曰宪。长子詹，早卒。次子徽，右军司马。